**ÅRSMELDING STEINHUSETS VENNER 2022 Org.nr.:** 893 284 362

**Foreningens styre:**

Amund Bø leder Leif Mogerhagen styremedlem

Ragnhild Røken Esbjug kasserer Anne Lise Jorstad styremedlem

Sigrid Hammer nestleder

**Varamedlemmer til styret:** Kari Wøien og Anne Berit Rustad

**Kontroll av regnskapet:** Knut Sterud og Stein Oppen

**Valgkomité:** Johan Wardeberg, Aslaug Dæhlen, Grete Øverlier

**Representant Stiftelsen Steinhuset:** Amund Bø

**Vararepresentant Stiftelsen Steinhuset:** Sigrid Hammer

Medlemstall Steinhusets Venner: 160 medlemmer betalte medlemskontingent i 2022.

Æresmedlemmer Steinhusets Venner: Åse Ingeborg Raastad Velsand og Kari Ruud Flem.

Det er avholdt tre styremøter + årsmøte.

Steinhusets Venner og Stiftelsen Steinhuset er aktive på [www.steinhuset.org](http://www.steinhuset.org) og på Facebook med adresse: <https://www.facebook.com/Steinhusetgranavollen/>.

**Arrangement og andre aktiviteter**

**1. mars ”Hvem vinner Ukrainas sjel?”**

Krigen i Ukraina hadde vart i fem dager da vi fikk besøk av tidligere generalløytnant Robert Mood. Det var svært interessant å få synspunkt fra en fagmilitær.

**24. mars ”Hardingfele- og amerikanerkveld”**

Konsert med søstrene Ingvild og Johanne Flottorp. Det ble en fin og variert konsert hvor Johanne trakterte hardingfela og Ingvild bidro med americana-musikk. Et godt tilskudd på breddemusikken i Steinhuset.

**29. mars ”Hva nå Europa?”**

Statsviter og forfatter Asle Toje gav oss et innblikk i Europas historie og mulige veier videre.

**28. juni ”Klassisk konsert”**

En imponerende konsert med Beate Mordal, sopran og Ivar Anton Waagaard, piano. Det ble en sjenerøs og allsidig konsert med to fremragende utøvere

**30. august ”De sang for livet”**

Besøk av trioen Per Vollestad, Fredrik Øie Jensen og Svein Olav Blindheim eller ”Gutta på skauen” som de også kaller seg. Programmet ”De sang for livet” tok for seg illegale sanger fra okkupasjonstiden under andre verdenskrig, og som ble delvis skrevet og sunget i fangeleirene

**14. september ”Demokratiets langsomme død”**

Foredrag med professor Janne Haaland Matlary. En betimelig bekymring over samfunnsutviklingen som ikke går i demokratiets vei.

**4. oktober ”Fra primstaven til Yr - løst og fast om vær og klima”**

Et hyggelig besøk av statsmeteorolog John Smits som gav oss et innblikk i værets mysterier.

Historiske tilbakeblikk og kommentarer til dagens værsituasjon.

**18. november ”Konsert med Lars Lillo-Stenberg”**

En hyggelig og populær gjest i Steinhuset. Mange kjente og mindre kjente melodier. Gjesten imponerte med sitt gitarspill.

**19. november ”Kraggerud \* 4 + Natalia Papova”**

En flott konsertopplevelse med Henning Kraggerud og hans tre barn, Alma, Hector og Franz.

I tillegg pianisten Natalia Papova. Flott med besøk av unge, lovende musikere.

Vi takker IT-selskapet **Marcello** for støtte til våre kulturkvelder.

**Følgende aktiviteter skjer i samarbeid med Stiftelsen Steinhuset.**

**Åpent Steinhus**

Fra lørdag 11. juni til søndag 28. august holdt Steinhuset åpent for omvisning på fredag, lørdag og søndag fra kl. 12.00 til kl. 16.00. Takk til frivillige verter som gjorde dette mulig.

Vi hadde besøk av 416 personer. Nytt av året var modellen av den gamle prestegården. Den vakte stor interesse.

**Omvisninger**

Lag, foreninger og reiseselskaper bestiller omvisninger, gjerne med et kort foredrag om Steinhuset, ca 300 personer på besøk.

I september hadde vi besøk av tre klasser fra Brandbu u-skole. Hyggelig med besøk av skoleungdom.

**Bygdedagen**

Steinhuset holdt åpent på bygdedagen den 11. september med fri adgang. To verter tok seg av publikum og mange var innom. En hyggelig dag.

**Bildentekstilet og Den Kulturelle Skolesekken.**

I mai var det besøk av alle 6. klassingene i Lunner og Gran. Inge Lauwers og Randi Mossing laget et program omkring Bildentekstilet.

**Julemarkedet på Granavollen**

Siste helgen i november ble det populære julemarkedet arrangert. Steinhuset holdt åpent, og var betjent av Hadar middelalderforening. Et populært tiltak, og hvem passer bedre i Steinhuset enn Hadar?

**Nytt kjøkken**

En etterlengtet utvidelse av kjøkkenet kom på plass. Vi kan nå tilby et moderne kjøkken med god plass og nye hvitevarer. Mange timer med dugnad og økonomisk bidrag fra både Steinhusets Venner og Stiftelsen Steinhuset. Det store gavebidraget kom fra SpareBankstiftelsen Gran, SpareBankstiftelsen JLN, Sparebankstiftelsen DNB, Stiftelsen UNI, Varigfondet og gaveforsterkningsmidler fra KUD.

**Nye stoler**

Avtale om innkjøp av nye stoler til Steinhuset kom på plass. Levering skjer tidlig i 2023.

Finansiert av SpareBankstiftelsen Gran, SpareBankstiftelsen JLN, Sparebankstiftelsen DNB og Steinhusets Venner.

**Utleie av Steinhuset**

Stiftelsen Steinhuset forestår all utleie av Steinhuset. Huset er populært for feiring av konfirmasjon, barnedåp og bryllup. Hotellene på Granavollen er flinke til å benytte Steinhuset.

Det er en stor utfordring for Stiftelsen Steinhuset og Steinhusets Venner å drifte/vedlikeholde et åtte hundre år gammelt, fredet middelalderbygg. Det legges ned mange timer med frivillig innsats, men uten økonomisk støtte fra finansinstitusjoner, hadde dette ikke vært mulig.

Vi takker Kulturkontoret for Lunner og Gran, SpareBankstiftelsen Gran, Sparebankstiftelsen Jevnaker Lunner Nittedal, Sparebankstiftelsen DNB, Varigfondet og Stiftelsen UNI for økonomisk støtte.

Steinhusets Venner mener vi oppfyller følgende beskrivelse fra statuttene:

*Steinhusets Venner er en forening hvis hovedmål er å delta aktivt i bevaring av steinhuset på Gran prestegård, slik at det kan vises i høvelig stand og være til bruk for kirkelige, sosiale, kulturelle og humanitære formål i tråd med Stiftelsen Steinhusets formål.*

Gran 14. februar 2023

------------------------------ ----------------------------------- ----------------------------------

Amund Bø Sigrid Hammer Ragnhild Røken Esbjug

------------------------------- ------------------------------------

Anne Lise Jorstad Leif Mogerhagen